Diari Oficial de la Generalitat Valenciana


Sumari del DOGV 9567, del 03-04-2023 (2023/3451)

DECRET 37/2023, de 24 de març, del Consell, pel qual s'estableixen elements identificatius d'uniformitat de les diferents categories i escales dels Serveis de Prevenció, Extinció d'Incendis i Salvament de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2023/03/24/37/dof/vci/html**

### Dades del document

Número de DOGV
:   9567

Data del DOGV
:   03-04-2023

Secció del DOGV
:   I. DISPOSICIONS GENERALS

Número del document
:   2023/3451


Data del document
:   24-03-2023

Organisme emissor
:   Conselleria de Justícia, Interior i Administració Pública

Tipus de document
:   Decret

Descriptors 

:   * Conselleria de Justícia, Interior i Administració Pública
    * incendi
    * lluita contra incendis
    * legislació

DECRET 37/2023, de 24 de març, del Consell, pel qual s'estableixen elements identificatius d'uniformitat de les diferents categories i escales dels Serveis de Prevenció, Extinció d'Incendis i Salvament de la Comunitat Valenciana. [2023/3451]  
PREÀMBUL  
  
L'Estatut d'Autonomia de la Comunitat Valenciana, aprovat per la Llei orgànica 5/1982, de 1 de juliol, d'Estatut d'Autonomia de la Comunitat Valenciana, atribueix a la Generalitat, en l'article 49.3.14a, la competència exclusiva en matèria de protecció civil i seguretat pública. Així mateix, en l'article 49.1.3a s'indica que la Generalitat té competència exclusiva per a establir normes processals i de procediment administratiu derivades de les particularitats del Dret substantiu valencià o de les especialitats de l'organització de La Generalitat.  
En l'exercici d'aquestes competències, es va aprovar la Llei 7/2011, d'1 d'abril, de la Generalitat, dels Serveis de Prevenció, Extinció d'Incendis i Salvament de la Comunitat Valenciana (SPEIS-CV), l'objecte de la qual és l'ordenació general dels SPEIS-CV, així com l'establiment dels criteris bàsics per a la coordinació de l'actuació d'aquests, i la regulació de l'estructura i del règim de funcionament d'aquells serveis dependents de les Administracions públiques de la Comunitat Valenciana.  
A la Comunitat Valenciana existeixen sis SPEIS, tres dels quals, d'àmbit municipal, dels ajuntaments de les capitals de província: Castelló de la Plana, València i Alacant, i uns altres tres, d'àmbit provincial, constituïts sota la fórmula de consorci i que estan integrats per les diputacions provincials, la Generalitat i els municipis de la província respectiva.  
Tal com indica la Llei 7/2011, correspon a la Generalitat coordinar els SPEIS-CV, entesa aquesta coordinació com la determinació dels criteris necessaris per a la millor adequació de la formació, organització, dotació i actuació dels SPEIS-CV.  
Així mateix, l'article 13 de l'esmentada llei estableix que correspon al Consell la regulació de sistemes d'homogeneïtzació i homologació de la uniformitat i de la imatge corporativa.  
El present Decret té per objecte l'homogeneïtzació de la uniformitat i imatge corporativa i regula dos aspectes: les divises i els colors dels cascos que identifiquen les diferents categories. Aquesta unificació permetrà millorar la identificació de les persones que integren els SPEIS-CV en actuacions conjuntes.  
La norma s'ajusta als principis de bona regulació establits en l'article 129 de la Llei 39/2015, d'1 d'octubre, del procediment administratiu comú de les administracions públiques, en particular als principis de necessitat, proporcionalitat, eficàcia, eficiència, seguretat jurídica i transparència.  
L'adequació al principi de necessitat es justifica ja que la norma s'elabora en compliment al que s'estableix en l'article 13 de la Llei 7/2011. L'adequació al principi de proporcionalitat es justifica ja que la norma conté la regulació imprescindible per a unificar les insígnies i els colors dels cascos dels recursos dels SPEIS-CV. De la mateixa forma, l'adequació als principis d'eficàcia i eficiència es justifica ja que el Decret és l'instrument jurídic idoni per als fins que pretén. Així mateix, l'adequació al principi de seguretat jurídica s'acredita ja que la norma s'elabora amb el rang normatiu de Decret del Consell i és coherent amb la resta d'ordenament jurídic. Finalment, l'adequació al principi de transparència es justifica ja que en el procés d'elaboració de la norma s'han seguit tots els tràmits de participació ciutadana i en l'elaboració del text han participat els sis SPEIS-CV als quals la norma serà aplicable.  
D'aquesta manera es compleixen els principis de necessitat, proporcionalitat, eficàcia, eficiència i seguretat jurídica. Finalment, el fet que en la seua tramitació s'hagen seguit tots els tràmits de participació ciutadana, assegura que aquesta norma s'ha tramitat conformement amb el principi de transparència.  
Per tot això, de conformitat amb el que s'estableix en l'article 29.1 de l'Estatut d'Autonomia de la Comunitat Valenciana, en l'article 43 de la llei 5/1983, de 30 de desembre, de la Generalitat, del Consell, i en el Decret 172/2020, de 30 d'octubre, del Consell, d'aprovació del Reglament orgànic i funcional de la Conselleria de Justícia, Interior i Administració Pública, després d'haver-se sotmés a un tràmit d'audiència i informació pública i havent sigut informat per la Comissió de Coordinació dels Serveis de Prevenció, Extinció d'Incendis i Salvament de la Comunitat Valenciana, a proposta de la consellera de Justícia, Interior i Administració Pública, conformement amb el Consell Jurídic Consultiu de la Comunitat Valenciana, i amb la deliberació prèvia del Consell en la seua reunió de 24 de març de 2023,  
En virtut de tot el que s'ha'exposat,  
  
Decrete  
  
Article 1. Regulació de les divises:  
Les divises que identifiquen les diferents categories dels Serveis de Prevenció, Extinció d'Incendis i Salvament de la Comunitat Valenciana seran les indicades en l'Annex I.  
  
Article 2. Regulació dels colors dels cascos:  
Els colors dels cascos que identifiquen les diferents categories dels Serveis de Prevenció, Extinció d'Incendis i Salvament de la Comunitat Valenciana seran els indicats en l'Annex II.  
  
Disposició addicional  
  
Única. Clàusula de no despesa  
La implementació i el posterior desenvolupament d'aquest Decret no podrà tindre cap incidència en la dotació de cap dels capítols de despesa assignats a l'Agència Valenciana de Seguretat i Resposta a les Emergències  
  
Disposició transitòria  
  
Única. Transitorietat en l'aplicació del Decret  
Els Serveis de Prevenció, Extinció d'Incendis i Salvament de la Comunitat Valenciana disposaran d'un període transitori per a l'aplicació del que s'estableix en el present Decret, de manera que la implantació de les divises es farà efectiva, com a màxim, als 2 anys de l'entrada en vigor d'aquest.  
Per a la unificació dels colors dels cascos es disposarà d'un termini de 5 anys des de l'entrada en vigor del present Decret; no obstant això, tots els cascos nous que s'adquirisquen per part dels SPEIS després de l'entrada en vigor del present Decret ja hauran de tindre els colors unificats que s'indiquen en l'Annex II.  
  
Disposició derogatòria  
  
Única. Derogació normativa.  
Queden derogades totes les disposicions d'igual o inferior rang que s'oposen al que es disposa en el present Decret.  
  
Disposicions finals  
  
Primera. Habilitació normativa  
Es faculta la Conselleria competent en matèria de protecció civil i emergències a través de l'Agència Valenciana de Seguretat i Resposta a les Emergències, per a dictar les disposicions necessàries per al desenvolupament del present Decret.  
  
Segona. Entrada en vigor.  
El present Decret entrarà en vigor l'endemà de la publicació en el Diari Oficial de la Generalitat Valenciana.  
  
València, 24 de març de 2023  
  
El President de la Generalitat,  
XIMO PUIG FERRER  
  
La consellera de Justícia, Interior i Administració Pública  
GABRIELA BRAVO SANESTANISLAO


Còpia Permalink ELI